Mida see küll tähendab, et me usk on tugev?
Mis annab inimestele vastupidavuse, et seista ja püsida usus?
Kuidas me saakski olla võitjad, kui poleks midagi, mida võita?
Milliste mägedega sina silmitsi seisad?
Mulle meeldib see mõte mäe liigutamisest,
nii et mäest, mis enne oli takistuseks su teel,
saab tunnistus sinu eluloos.
Tänud vaatamast taas Hillsong TV'd
Tänane saade läheb eetrisse Hillsong Los Angelese kogudusest,
mis on esmakordne ka meie jaoks.
Tore näha, mida Jumal on siin tegemas.
Mu palve on, et tänane sõnum "Minu usk - minu tugevus"
kõnetaks ja puudutaks sind otse keset su eluolukordi.
Tänase sõnumi teemaks on "Minu usk - minu tugevus".
Minu usk - minu tugevus.
Usk on üks võimas asi!
Usk ei puuduta vaid seda, mida Jumal teeb,
aga ka seda, kes Jumal on.
Usk oma usku ei vii sind kusagile.
Kui aga usud Kristusesse, jõuad kõikjale!
Seetõttu tahan rääkida tugevast usust.
Mehisest, jõulisest, tugevast usust.
Sest mulle meeldib mõte tugevast usust,
mitte nõrgast ja ninnu-nännu usust.
Sa pead olema julge oma usus.
Kui aus olla, siis kõige mehisem, julgem ja innukam usk,
mida oma elu jooksul eales näinud olen,
tuleb vanadelt memmedelt.
Ja see on see, mis mulle usu juures meeldib!
Fakt, et vahet pole, kes sa oled - sa võid seista ja käia usus.
Kõigi nende aastate jooksul,
mida oleme Bobbiega Hillsongi kogudust juhtinud,
on just need vanad memmed olnud need,
kes on innukalt palunud nii meie kui me koguduse pärast
ja me oleme kogenud sellest lähtuvat väge.
Nii et tänu Jumalale julgete ja innukate memmede eest!
Kui ma laps olin, oli me koguduses üks naine,
kes tundus minu jaoks vana.
Ja kui ma suuremaks sain, oli ta veel vanem.
Ta oli ikka kohe täiega vana ja ta nimi oli memme-Diamond.
Ja sa alati teadsid, kui ta on kirikus,
sest ta laulis alati igat laulu toon kõrgemalt kui tarvis.
Meil oli üks laul Jeesuse võidmisest, kus olid sõnad: "Jeesus, Jeesus"
ja selle viis kõlas selliselt.
Ajal, kui me seda osa laulsime,
kriiskas tema täiest kõrist oma kõrgetel toonidel kaasa.
Kuid teate, mis?
Ta oli nii vitaalne ega kavatsenudki surra.
Ja samas oli ta puruvana!
Ta olid kord ühes raudteejaamas Uus-Meremaal, kus ma üles kasvasin
ja ta sai seal südamerabanduse.
Kuid lugu oli selles, et millal iganes ta oli suremas,
hakkas ta nobedasti Jumalat kiitma.
Nii et ta kiitis seal Jumalat, samal ajal kui teised kiirabi kutsusid.
Kiirabi saabudes püüdis ta neid aga ära ajada
ja end rahule jätta,
ise muudkui kiites ja Jumala poole hüüdes.
Kuniks ajas jalad alla ja läks taas omal käel koju.
Miks? Sest tal oli julge, jõuline usk.
Ka meie vajame sellist usku, sest see on pideva tule all.
Heebrealastele 11:33-34 räägib inimestest,
"kes usu läbi vallutasid kuningriike, mõistsid kohut, said kätte tõotusi,
sulgesid lõvide suud..."
Mulle tundub see küll julge ja jõulise usuna.
"Sulgesid lõvide suud, kustutasid tule väe,
pääsesid pakku mõõgatera eest,
said nõtrusest tugevaks ja vägevaks sõjas,
tõrjusid tagasi võõraste vaenuleere."
Ma ei tea, kas sa teadsid,
aga Piiblis on räägitud võõrastest ehk nö "tulnukatest".
Neist on juttu kogu Piiblis,
kuid Jumala rahvas pani taganema kõik vaenlase ja võõraste väed.
Mulle väga meeldib mõte taolisest usust.
Kas poleks lahe, kui kõik, mida puudutad, muutuks kullaks?
Kui kõik, mida teed, oleks edukas?
Psalmides 1:1 on öeldud:
"Õnnis on inimene, kes ei käi õelate nõu järgi
ega seisa patuste tee peal ega istu pilkajate killas,
vaid kel on hea meel Issanda Seadusest
ja kes uurib ta Seadust ööd ja päevad.
Siis ta on otsekui puu... mille lehed ei närtsi;
ja kõik, mis ta teeb, läheb korda."
Kas poleks imeline, kui kõik mida teed, läheks korda!
Absoluutselt kõik, mida teed, läheks korda.
Mina usun, et kõik, mida me teeme, lähebki korda.
Me kordaminek sõltub vaid sellest, mida me teeme.
Sageli on kahjuks nii,
et kõigil valedel asjadel on kordaminek me elus.
Kuid samas, olles 60-aastane, võin kohe praegu öelda,
et elu polegi vaid üks lõputu võitude ja rõõmude jada,
vaid sageli just nimelt terve rida erinevaid võitlusi,
kus üks väljakutse järgneb pidevalt teistele.
Ja kui ühe neist väljakutsetest võidadki,
saad kõmaki kohe uue väljakutse kaela!
Seetõttu on oluline mõista usus peituvat väge.
Usun, et usk on nagu lihas,
mida peab treenima selleks, et see püsiks tugevana.
Seetõttu ka, kui sa ei treeni oma usku
ja samas saabub aeg, kus tõeliselt seista usus,
pole sul seda julget, innukat usku,
mis suudaks seista vastu väljakutsetele ja vastuseisule.
Nii et tugev, julge, mehelik usk.
Kuidas omada seda ka oma elus?
Kuidas elada oma elu nii, et saaksime usus vastuseid
asjade kohta, mis püüavad tõusta me vastu?
Põhjus, miks me vajame usku, on selles,
et eluga käivad kaasas oma väljakutsed.
Mõtle sellele!
Kui poleks väljakutseid, poleks ka usuvõitlust,
sest poleks midagi, mille nimel võidelda.
Meid kutsutakse Piiblis enam kui võitjateks,
kuid mida me võidame, kui poleks väljakutseid?
Ära üllatu sellest, kui koged elus vastuseisu,
sest mida meil oleks siis võita, kui me ei kogeks vastuseisu?
Sa oled enam kui võitja ja ületaja,
kuid sul poleks tarvis seda olla, kui poleks midagi võita ja ületada.
Seetõttu ei tohiks me kunagi pettuda Jumalas,
kui asjad ei lähe igakord nii nagu tahaksime,
sest vahel Ta lasebki raskustel ja väljakutsetel tulla me ellu,
kuna see on see, mis annab me usule eesmärgi.
Usk Jumalasse.
Minu meelest on see võimas!
Mõeldes isade peale, kes teavad, kuidas juhtida teisi usus,
siis minu meelest on selles midagi kütkestavat.
Mõte isast ja mehest, kes teab, kuidas juhtida oma peret usus,
nii et kui ka raskused ja väljakutsed neid tabavad,
siis nad teavad, kuidas seista kindlate ja julgetena usus.
Nad ei pööra oma selga Jumalale ega lakka panemast Teda esikohale.
Kui lapsed kasvavad üles peres, kus saab imetleda oma isa usku,
sillutab see teed imelisele tulevikule kõigi järgnevate põlvede jaoks.
Usk, mis on "lihaseline" ja armuline;
usk, mis vastab Heebrea kirja kirjeldusele,
kus nad olid õiged Jumala ees ja said kätte Tema tõotused,
sulgedes lõvide suud.
Huvitav, millised on need lõvid,
kellede suud sa usus Jumalasse sulged,
vaenlase tuleleegid summutad ja mõõga eest kõrvale põikad,
saades vägevaks lahingus ja taandades vaenlase väed.
Selline on usk, mille sarnast tahaksin omada oma elus.
Samas tean, et ilma Kristuseta olen parajalt habras kuju ja argpüks.
Seetõttu usun Jumalat läbi Tema Sõna,
kes annab mulle võime elada kindlat usuelu
ja juhtida ka me kogudust olema kindlas usus.
Rajada me pered ja kodud kindlas usus.
Aamen? - Aamen.
1. Need, kes võitlevad usus, vallutavad kuningriike.
See on kuningriike vallutav usk.
Heebrea 11:33 räägib kuningriike vallutavast usust.
Sõna "vallutama" tähendab millegi võitmist ja alistamist.
Millegi võitmist ja alistamist.
Ma olin 29-aastane noor pastor, kui me selle kogudusega alustasime.
Mäletan selle algusaegadest, kui üks mees helistas mulle,
kelle poeg oli krooniline alkohoolik.
Tegu oli 20-ndates noorukiga, kes oli juba krooniline alkohoolik.
Ta külastas oma vanemate kodu, olles metsik ja vägivaldne.
Olles abielumees, oli ta ka süüdi koduvägivalla põhjustamises
ja mitmes muus asjas.
Nii et ta isa helistas ja küsis,
kas oleksin nõus minema ja palvetama ta poja eest?
Poeg oli kodus purjus ja agressiivne,
nii et võtsin ühe teise mehe endaga kaasa
See noor mees oli nii purjus, et suutis vaevu püsti seista,
aga tahtis kangesti autorooli minna.
Hakkasime temaga rääkime ja saime ta pisut maha rahustatud,
nii et ta nõustus isegi loovutama meile oma autovõtmed.
Seejärel kõndis aga üle toa, pööras ringi ja ütles:
"Anna need võtmed tagasi!"
Ütlesin, et ei saa seda teha,
mispeale ta kamandas: "Anna need võtmed siia!"
Ütlesin taaskord, et ei saa seda teha,
mispeale ta põrutas kööki, haaras sealt pika kööginoa
ja hakkas sellega vehkima, käskides mul tagastada ta võtmed.
Osa minust tahtis visata talle need võtmed
ja anda jalgadele valu.
Kuid kuna ta oli nii purjus,
õnnestus meil ta isa ja mu sõbraga see kutt rajalt maha võtta
ning sõna otseses mõttes teda kinni hoida,
kuni politsei tuli ja ta minema viis.
Kahjuks on see mees tänaseks surnud.
Kuid tegu oli vallutamisega.
Mis on need asjad sinu elus, mida peaksid vallutama?
Mingi väljakutse või probleem, mis on sind tabanud?
Taaskord, kas poleks tore,
kui meil poleks kunagi ühtegi väljakutset?
Jumal andis Joosua 1 peatükis Joosuale imelise tõotuse.
Mooses oli surnud ja nüüd oli Joosua aeg astuda esile.
Jumal tõotas anda talle kogu maa, mida ta oma silmaga nägi.
Iga väiksemagi maa-ala, kuhu ta oma jalaga astus.
Milleks? Oli Ta ju tõotanud Joosuale kogu selle maa,
kuid Joosua 1:6 ta ütleb: "Ole vahva ja tugev!"
Joosua 1:9 kordab Ta seda sama: "Ole vahva ja tugev!"
Jumal ütles seda kolmandat korda ka 7'ndas salmis, öeldes lausa:
"Ole ainult vahva ja hästi tugev!"
Võiks ju mõelda, et miks ta pidi olema vahva ja julge,
kui Jumal oli tõotanud talle kõik need maad ja territooriumid!
Kuid seal oli ka palju sellist, mida Jumal polnud öelnud talle.
Minnes Joosua 12 ptk'i juurde, millest olen ka kunagi jutlustanud,
leiame salmist 7 järgneva:
"Ja need on maa kuningad,
keda Joosua ja Iisraeli lapsed lõid..."
Salm 9 jätkab: "Jeeriko kuningas - üks;
Peeteli kõrval oleva Ai kuningas - üks;
Jeruusalemma kuningas - üks;
Hebroni kuningas - üks;
Jarmuti kuningas - üks;
Laakise kuningas - üks;
Egloni kuningas - üks;
Gederi kuningas - üks;
Horma kuningas - üks;
Libna kuningas - üks;
Makkeda kuningas - üks;
Tappuahi kuningas - üks;
Afeki kuningas - üks;
Maadoni kuningas - üks;
Aksafi kuningas - üks;
Taanaki kuningas - üks;
Kedesi kuningas - üks;
Doori mäeseljakuil oleva Doori kuningas - üks;
Tirsa kuningas - üks."
Ja salm 31 lõpetab selle jada, öeldes:
"Kõiki kuningaid kokku - kolmkümmend üks."
"Kuhu iganes sa ka ei astu, selle koha ma annan sulle!"
"Kõik, mida sa näed, selle ma annan sulle!"
Kuid Jumal ei maininud kunagi neist 31-kuningast,
kelle Joosua võitma pidi.
Ka mina olen oma elus pidanud võitma teatud "kuningaid",
nii nagu paljud teistki.
Olen pidanud seda tegema ja pean ka praegu ning tulevikus.
Elus on asju, mis tõusevad me vastu ja tunduvad täiega ületamatutena.
Ma olin 45-aastane, kui sain teada,
et mu pastorist isa oli 30 aastat varem kuritarvitanud lapsi ja noori.
See oli päris kõva "kuningas", millele vastu seista,
kui su isa on olnud su eluaegne kangelane.
Kogesin mitme aasta vältel tohutut vastuseisu meedia poolt
Hillsongi koguduse vastu Austraalias.
Me kogudus oli kasvanud suuremaks
kui ükski teine kogudus seda Austraalias oli olnud
ja keegi ei suutnud seda mõista.
Kuid samas oli seegi üks päris suur "kuningas",
kellega pidevalt rinda pista.
Mu süda sai murtud tänu meeskonna sisestele asjadele;
mu elus oli mitmeid madalseise ja pettumusi erinevates inimsuhetes.
Ehk tagantjärgi mõeldes tundub, et üks "kuningas" tuli teise järel!
Kuid kui võimas on vaadata täna tagasi
kõigi nende "kuningate" ja lahingute peale
ning näha, kuidas tänu usule Jumalasse
on nad kõik saanud vallutatud.
Kuidas oleme endiselt võitjate poolel ja asjad lähevad edasi.
Kuidas Jumal teeb endiselt seda, mida Ta tõotas, et Ta teeb.
Huvitav, milliste "kuningatega" sina praegu võitled,
et saada kätte tõotus, mille Jumal on sulle tõotanud?
Sest kas poleks tore omada sellist usku,
mis vallutab ja allutab kuningriike?
Kuid selleks pead esmalt võitma kuninga.
Seejärel tegema relvituks ta sõjaväe
ning lõpuks kuulutama välja võidu, võttes endale kõik, mis sinu oma.
Mõeldes sellele, mida Jeesus Kristus on meie heaks teinud,
muutes relvituks ühe vaimse sõjaväe
ja allutades vaimumaailmas mitmed valitsejad ja jõud,
kes on püüdnud seista su vastu.
Jumala arm on ikka imeline!
Seetõttu tahan ka öelda sulle:
ära pane oma usku oma usku, vaid Jeesusesse.
Treenides oma usku Temasse, saab su usk ka tugevamaks,
sest sa näed aja pikku,
kuidas Tema vägi ja ustavus kannavad sind läbi,
tuues esile asjad, mida Ta on sulle tõotanud.
Mõeldes sellele kõigele
ja ka sellele, mida Jeesus on meie heaks juba teinud,
kui Ta andis oma elu ristil meie eest.
Sa võib-olla tead seda, aga võib-olla ka mitte,
aga Piiblis on öeldud,
et enne, kui Ta läks tagasi Taevasse, läks Ta alla maa sügavustesse
ehk põrgusse.
Piibel annab meile sellega mõista, et Jeesus võitis ära Saatana.
Piibel maalib meile pildi kuningast, kes otsekui Piibli aegadel,
kui üks kuningas võitis ära teise, pani ta alistatud kuninga puuri
ja korraldas avaliku paraadi läbi linna, näidates kõigile kinni võetud kuningat.
Inimesed aga hõiskasid ja rõõmutsesid samal ajal,
tuues ande oma võidukale kuningale.
See on ka pilt Jeesuse võidust Saatana üle.
Pilt sellest, kuidas Ta kärutab Saatanat läbi linna
ja inimesed kiidavad Jumalat selle võidu eest.
Mulle tohutult meeldib Koloslaste kirja 2 peatükk,
kus salmides 14-15 on öeldud, mida Jeesus on saavutanud
"kustutades ära meie võlakirja koos määrustega, mis olid meie vastu,
ning selle on ta kõrvaldanud, naelutades selle risti külge.
Jumal on paljastanud valitsused ja meelevallad,
häbistanud neid avalikult, võidutsedes nende üle Kristuses."
Usun siiralt, et läbi usu Jeesusesse Kristusesse
sa ainuüksi ei kukuta troonilt kuningat, kes on sinu vastu,
vaid sa teed ka relvituks kõik väed ja jõud
nagu Piibel sellest räägib.
Jeesus annab sulle võidu, millest sa võid rõõmu tunda.
Tegu pole võiduga inimeste üle,
vaid vägede ja meelevaldade üle, mis püüavad töötada sinu vastu
ja minu jaoks tähendab see julget, mehist usku.
Usku, mis peaks olema ka meie kogudusel,
kui liigume edasi siin linnas.
Usku, mis vallutab "kuningriike".
Taaskord, ma ei räägi siin inimeste vallutamisest
või mingitest piirkondadest Los Angeleses.
Ma räägin vastuseisust, mis püüab hoida meid tagasi sellest,
mida Jumal tahab teha me eludes.
Mulle meeldib mõte usust, mis vallutab kuningriike.
Heebrealaste 11 ptk räägib neist, kes usu kaudu vallutasid kuningriike.
Lisaks paljule muule, mida nad usu kaudu tegid
nagu lõvide suude sulgemine, ülekohtu tule summutamine jne.
Minu jaoks näitab see, et tegu oli vastupidava usuga,
milles oli sisu ja julgust
ja mis püsis kindlana sõltumata olukordadest.
On aegu, kus me võime kogeda kõikvõimalikku vastuseisu.
Nii nagu Joosua puhul, kellele Jumal tõotas anda kogu maa,
kuid kes ei teadnud,
et ta peab vallutama selleks 31 kuningat üksteise järel.
Eks elu olegi selline -
oleme just ületanud ühe väljakutse ja asume tähistama võitu,
kui korraga "Põmm!" tabab meid järgmine väljakutse.
Samas aga peitub neis ka tohutu rõõm ja võit,
mis omakorda annavad põhjust imelistele tunnistustele.
Nii vaatadki tagasi oma elule ja mõtled:
"Jumal on ikka olnud hea me vastu."
Sa näed Jumala imelist ustavust, nii nagu Jaakobki seda nägi,
tunnistades, et Jumal oli koos temaga kogu aeg seal kõrbes,
kuigi Jaakob seda ei teadnud.
Oli ta ju kõrbes ja täiesti teadmatu, et Jumal oli koos temaga.
Kuid Jumal ilmus välja ja siis ta teadis.
Nii palun sullegi, et võiksid alati uskuda,
et Jumal ilmub välja just õigel ajal.
Tema ajastus on täiuslik.
Ta saatis oma Poja Jeesuse just siis, kui oli õige aeg,
nii et usalda Teda, püsi kindlana usus
ja lihtsalt vaata, mida Jumal teeb.
Olin 7-17 aastaselt ühe teleseriaali staar,
nii et 10 aasta jooksul kogesin pidevat pinget teadmisest,
et see, kes ma olen, sõltub sellest, mida ma saavutan.
Nii muutus kogu mu elu väga saavutustest juhitavaks.
Tegutsesin alati mingi eesmärgi nimel
ja kui ma seda ei saavutanud,
oli tunne, otsekui kogu mu maailm oleks kokku varisenud.
Seda juhtus ikka ja jälle
ning usun, et see oli ka peamine põhjus
minu depressiooni tekkele.
Parim viis, kuidas oma kogemuste põhjal
depressiooni kirjeldada, on see, et sa elad kui mustas mullis.
Voodist välja saamine on tohutult raske ettevõtmine.
See oli juba suur võit, kui suutsin endale midagi selga panna
ja end elutuppa vedada.
Mu silme ees oli kui pilt mäest, mille osas mõtlesin,
et kui ma vaid pääseks sinna tippu ja saaks olla Jumalale lähedal.
Hakates elama usus ja usalduses saabus mu ellu ka muutus kõiges.
Jumal näitas mulle vähehaaval, et kui vaid usaldaksin Teda,
siis Ta kannab hoolt kõige eest.
Et kui ma panen tähele Püha Vaimu juhatust
ja usun, et Jumal teeb nagu Ta on tõotanud,
siis Ta tõesti kannab hoolt kõige eest.
Kristus kõrvaldas mu elust kahtluste, hirmu ja masenduse mäe
ja ma sain ületada kõik selle,
mis takistas mul varem kogeda mu tervenemist, eesmärki ja kutset.
aga see mägi on kadunud.
Usaldus Jumala vastu tõi esile selle, kelleks täna olen saanud
ja kuhu Jumal mind on kutsumas.
Selline tunne on, et mu elu alles algas.
Armastan Sind kogu südamest
Armastan Sind kogu oma hingest, Issand
Armastan Sind kogu oma jõust
Armastan Sind kõigega, mis mu sees
Armastan Sind kogu südamest
Armastan Sind kogu oma hingest, Issand
Armastan Sind kogu oma jõust
Armastan Sind kõigega, mis mu sees
Ma laulan, sest Sa päästsid mu hinge
Ma laulan Su armastusest igavesti
Ülistan Sind kogu oma südamest
Ülistan Sind kõigega, mis mu sees
Jeesus
Usun Jumalasse, me Isasse
Usun Kristusesse, Poega
Usun Püha Vaimu ja sellesse, et need kolm on üks
Usun ülestõusmisesse ja sellesse, et Ta tõuseb taas
Sest ma usun Jeesuse nimesse
Usud sa Ta nimesse täna õhtul?
Tänu Sulle, Jeesus!
Meie kohtunik ja kaitsja.
Meie kohtunik ja kaitsja, kes kannatas ja risti löödi
Andestus peitub Sinus
Minnes alla pimedusse tõusid aulises valguses
Istudes igavesti kõige kõrgemal kohal
Usun Jumalasse, me Isasse
Usun Kristusesse, Poega
Usun Püha Vaimu ja sellesse, et need kolm on üks
Usun ülestõusmisesse ja sellesse, et Ta tõuseb taas
Sest ma usun Jeesuse nimesse
Ma usun Sinusse
Ma usun, et tõused taas
Ma usun, et Jeesus Kristus on Issand
UUS ÕPETUS
PASTOR BRIAN HOUSTON'ilt
EI ÜHTKI TEIST NIME
Me peame mõistma, et pole ühtki teist nime.
Et kogu kaitse, turvatunne, varustatus, meelevald ja rahu
lähtuvad vaid sellest ühest ja imelisest nimest, milleks on
JEESUS
EI ÜHTKI TEIST NIME
Järgmine peatus on 2 minuti pärast.
Mul on hea meel, et vaatasid meid täna.
See tähendab palju mu jaoks.
Palun kogu südamest Jumala parimat sulle
ja ka seda, et võiksid kasvada ja tugevneda oma usus,
nii et sul jaguks vastupidavust ja julgust
seista silmitsi ükskõik, millega, mida elu ka ei tooks.
Sa suudad selle ületada,
kuna su usk pole su usus, vaid Jeesuses.
Ole õnnistatud ja ilusat uut nädalat!
Tõlge: Anne-Ly Raukas